ຊາວອາເມຣິກັນ ຜູ້ກໍ່ຕັ້ງ ບໍລິສັດ ລົດແທັກຊີ ອູເບີ ຖືກຟ້ອງ ທີ່ເກົາຫຼີໃຕ້ 
ທ່ານ Travis Kalanick ຊາວອາເມຣິກັນ ຜູ້ກໍ່ຕັ້ງ ບໍລິສັດລົດແທັກຊີ ອູເບີ ຖືກຟ້ອງຢູ່ເກົາຫຼີໃຕ້ ໃນຖານ ບໍ່ມີໃບອະນຸຍາດ.
ບັນດາໄອຍະການ ໃນເກົາຫລີໃຕ້ ໄດ້ກ່າວຫາຄົນອາເມຣິກັນ ທີ່ເປັນຜູ້ກໍ່ຕັ້ງບໍລິສັດລົດແທັກຊີ ທີ່ໃຫ້ບໍລິການໂດຍຜ່ານທາງ ໂທລະສັບສະຫຼາດ ທີ່ເອີ້ນວ່າ Uber ຫ້ອງການໄອຍະການເກົາຫລີໃຕ້ ໃນວັນພຸດມື້ນີ້ ໄດ້ຍື່ນສຳ ນວນຟ້ອງ ຕໍ່ຫົວໜ້າ ຄະນະບໍລິຫານຂອງບໍລິສັດ Uber ທ່ານ Travis Kalanick ໃນຖານລະເມີດ ກົດໝາຍ ທີ່ຫ້າມ ບໍ່ໃຫ້ບໍລິສັດລົດແທັກຊີທີ່ບໍ່ມີໃບອະນຸຍາດ ແລ່ນຮັບບໍລິການ ບໍລິສັດ Uber ແມ່ນໃຫ້ບໍລິການຜູ້ໂດຍສານ ທີ່ຊອກຫາຂີ່ລົດ ແທັກຊີ ກັບບັນດາຜູ້ຂັບລົດໂດຍຜ່ານຄຳຮ້ອງ ທາງໂທລະສັບມືຖື ພ້ອມທັງເປັນລະບົບ ການຈ່າຍ ທາງເຄື່ອນທີ່ນຳດ້ວຍ ການໃຫ້ບໍລິການຂອງລົກແທັກຊີ Uber ທີ່ມີສຳນັກງານໃນສະຫະລັດ ໄດ້ເຮັດໃຫ້ເກີດມີ ຄວາມເປັນຫ່ວງໃນທົ່ວໂລກ ກ່ຽວກັບຄວາມປອດໄພຂອງຜູ້ໂດຍສານ ໂດຍສະເພາະ ຫລັງຈາກຜູ້ໂດຍສານແມ່ຍິງຄົນນຶ່ງ ໃນນະຄອນນິວເດລີ ໄດ້ກ່າວຫາຄົນຂັບລົດວ່າ ຂົ່ມ ຂືນສຳເລົານາງ ບັນດາຄົນຂັບລົດແທັກຊີທີ່ມີໃບອະນຸຍາດ ຢູ່ໃນເມືອງຕ່າງໆທົ່ວໂລກ ພາກັນບໍ່ດີໃຈຕໍ່ສິ່ງ ທີ່ເຂົາເຈົ້າເຫັນວ່າ ເປັນການແຂ່ງຂັນ ທີ່ບໍ່ມີຄວາມຍຸຕິທຳ ກັບບໍລິສັດ Uber ໃນຕົ້ນເດືອນນີ້ ບັນດາເຈົ້າໜ້າທີ່ໃນນະຄອນໂຊລ ໄດ້ອອກມາດຕະການສະບັບ ນຶ່ງຫ້າມ ບັນດາຄົນຂັບລົດແທັກຊີ Uber ທີ່ບໍ່ມີໃບອະນຸຍາດ ແລະຈະມອບເງິນລາງວັນໃຫ້ແກ່ຜູ້ ໃດກໍຕາມ ທີ່ລາຍງານໃຫ້ເຈົ້າໜ້າທີ່ຊາບກ່ຽວກັບເລື້ອງນີ້ ຍັງບໍ່ເປັນທີ່ແຈ້ງຂາວເທຶ່ອວ່າ ທ່ານ Kalanick ຈະເປັນຜົນກະທົບຢ່າງໃດ ໃນການຖືກ ຟ້ອງໃນວັນພຸດມື້ນີ້ ອົງການຂ່າວ Yonghap ລາຍງານວ່າ ບັນດາເຈົ້າໜ້າທີ່ເກົາຫລີໃຕ້ ຈະບໍ່ທຳການຈັບກຸມ ກ່ຽວກັບການຟ້ອງຮ້ອງດັ່ງກ່າວ